text: نئی دہلی،17 ستمبر ۔اسٹیل اتھارٹی آف انڈیا (ایس اے آئی ایل) نے سردار سروور پروجیکٹ کی تعمیر کیلئے ، جس کاآج وزیراعظم جناب نریندر مودی نے افتتاح کیا ہے، 80 فیصد اسٹیل فراہم کیا ہے۔ انتہائی مایہ ناز اور اہم قومی پراجیکٹوں میں ایک بار پھر شرکت کرتے ہوئے سیل نے سردار سروور نرمدا نگم لمیٹیڈ (ایس ایس این این ایل) پروجیکٹ کیلئے 85 ہزار ٹن اسٹیل سپلائی کیا ۔ یہ پروجیکٹ پورے گجرات میں تمام نہروں پر مشتمل ہے، جو نرمدا دریاسے اور ڈیم سےجُڑی ہوئی ہیں۔